EkBass/fiwiki-20250220-pages-articles huggingface dataset:
Nitro Games

Nitro Games oyj on vuonna 2007 perustettu kotkalainen videopelien kehittäjä sekä julkaisija. Se kehittää pelejä varsinkin keskisuurille käyttäjäsegmenteille. == Historia == Yhtiö perustettiin vuonna 2007 Kotkassa, Suomessa. Sen päätoimisto sijaitsee Kotkassa sekä sivutoimisto Helsingin keskustassa. Nitro Games listautui kesäkuussa 2017 Tukholman pörssin First North -kauppapaikalle. Yhtiön alkuperäinen painotus oli strategiapeleissä, mutta vuodesta 2014 alkaen Nitro Games on keskittynyt ilmaiseksi pelattaviin peleihin mobiililaitteilla. Yhtiö on tehnyt yhteistyötä muun muassa Remedyn, Wargaming.netin, Rovion, Paradoxin ja Netmarblen kanssa. Alkuvuodesta 2019 yhtiössä aloitettiin yt-neuvottelut. Neuvottelujen seurauksena yritykseen jäi 35 työntekijää aiemman 56 sijasta. Vuonna 2022 yritys kertoi hankkineensa nimeämättömän pelin immateriaalioikeudet tanskalaiselta Doomsdayltä 2,7 miljoonan euron hinnalla. Marraskuussa 2023 kerrottiin, että yhtiö on tehnyt 9 miljoonan euron sopimuksen Netflixin kanssa nimeämättömään peliprojektiin liittyen. Projektin ennakoidaan valmistuvan vuonna 2026. == Pelit == Nitro Games tunnetaan muun muassa Alan Waken kääntämisestä tietokoneille yhdessä Remedyn kanssa. Vuonna 2014 Nitro Games julkaisi mobiilistrategiapelin Raids of Glory. Pelin ns. soft launch tapahtui Kanadassa 15. heinäkuuta 2014 ja maailmanlaajuisesti Raids of Glory julkaistiin vuoden 2015 alussa. Raids of Glory on voittanut parhaan sosiaalisen pelin palkinnon Game Connection Europe -tapahtumassa tammikuussa 2015. Nitro Gamesin kehittämiä pelejä ovat: Vuosi Peli Pelialusta Julkaisija Lajityyppi 2009 East India Company Windows Paradox Interactive strategiapeli 2010 Commander: Conquest of the Americas Windows Paradox Interactive strategiapeli 2010 Woody Two-Legs Attack of the Zombie Pirates Windows 2010 Uhkaava vaara 2011 Pirates of Black Cove Windows Paradox Interactive strategiapeli 2013 Charlie Chucker Windows Phone kasuaali pulmapeli 2014 Sink 'Em All iOS, Android 2015 Raids of Glory iOS Chillingo strategiapeli 2017 Medals of War iOS, Android Nitro Games, Netmarble reaaliaikainen strategiapeli 2018 Heroes of Warland iOS, Android Nitro Games ensimmäisen persoonan ammuntapeli Medals of War on saatavilla Nitro Gamesin julkaisemana Euroopassa, Pohjois- ja Etelä Amerikassa, Intiassa ja Venäjällä. Netmarble EMEA on tuonut pelin nimellä The Warland MEA -alueelle vuonna 2018. Heroes of Warland on sankaripohjainen mobiilipeli, jossa on 4 vastaan 4 live- pelaajaa 3D-mallinnetuissa kentissä. Peli julkaistiin marraskuussa 2018. == Lähteet == == Aiheesta muualla == * Nitro Games * Profiili MobyGamesissä Luokka:Suomalaiset videopeliyritykset
Décines-Charpieu

Décines-Charpieu on kunta Rhônen departementissa Rhône-Alpesin hallintoalueella Ranskan itäosassa. Kunta sijaitsee noin 10 kilometriä Lyonin keskustasta.Discover Décines Viitattu 26.11.2010 Kunnassa oli 24 952 asukasta vuoden 2007 väestönlaskennassa. ==Lähteet== Luokka:Rhônen kunnat
Kokemuksellinen lukeminen

Kokemuksellinen lukeminen on lukemista, johon liittyy lukutapahtuman lisäksi luettavaan aineistoon liittyvää muuta toimintaa, joka laajentaa lukijan lukemisen kokemusta. Tällaisia ovat esimerkiksi kirjailijoihin ja heidän uraansa tutustuminen kirjankustantamojen, kirjakauppojen tai kirjastojen järjestämissä tapahtumissa tai muiden tietolähteiden avulla, kirja-arvioihin ja kirjallisuuskritiikkiin tutustuminen, kirjablogin pitäminen tai seuraaminen, verkkokeskusteluihin osallistuminen, lukupiiriin osallistuminen ja muu verkottuminen lukemisharrastuksen pohjalta. == Katso myös == *Lukeminen == Aiheesta muualla == *Kulttuurikukoistaa-blogi == Kirjallisuutta == *Lukupiirikirja / toim. Johanna Matero, Ritva Hapuli & Nina Koskivaara, BTJ, 2010 Luokka:Kirjallisuuden käsitteet Luokka:Lukeminen
Wolfgang Makatsch

Wolfgang Makatsch (16. helmikuuta 1906 Zittau – 23. helmikuuta 1983 Bautzen) oli saksalainen lintutieteilijä. Makatsch työskenteli sekä Helgolandin lintuasemalla että Rossittenin lintuasemalla. Valmistuttuaan biologiksi hän vuonna 1967 esitti kirjoituksessaan Kein Ei gleicht dem anderen (Yksikään muna ei ole toisen kaltainen) teorian, että valkoinen munan väri on evolutiivisesti munan alkuperäisin väri, koska matelijoiden munat ovat valkoisia. Suojaväritys petoja ja pesärosvoja vastaan on ainoa syy munan väreille. Makatsch matkusteli laajalti ja keräsi matkoillaan yli 30 000 munan kokoelman. Kokoelma on eräs laajimmista Saksassa, ja se on sijoitettu Dresdenin Staatliches Museum für Tierkundeen. Makatsch oli tuottelias kirjoittaja. Hänen tuotantonsa käsitteli lähinnä lintujen määrittämistä ja munia. == Teoksia == * Unser Kuckuck, A. Ziemsen Verlag, Wittenberg, 1949. * Der Vogel und sein Ei, A. Ziemsen Verlag, Wittenberg, 1949. * Die Vogelwelt Macedoniens, Akademische Verlagsgesellschaft, Leipzig, 1950. * Die Vögel der Seen und Teiche, Neumann Verlag, Radebeul, 1952. * Die Vögel in Feld und Flur, Neumann Verlag, Radebeul, 1954. * Die Vögel der Erde. Systematische Übersicht, Dunker u. Humblot Verlag, Berliini, 1954. * Die Vögel in Haus, Hof und Garten, Neumann Verlag, Radebeul, 1957. * Der Vogel und seine Jungen, Neue Brehm Bücherei 41, 1959. * Die Vögel in Wald und Heide, Neumann Verlag, Radebeul, 1959. * Die Vögel an Strand und Watt, Neumann Verlag, Radebeul, 1962. * Verzeichnis der Vögel der Deutschlands, Neumann Verlag, Radebeul, 1962. * Wir bestimmen die Vögel Europas, Neumann Verlag, Radebeul, 1966. * Kein Ei gleicht dem anderen. Unterhaltsames und Lehrreiches über die Vögel und ihre Eier, Neumann Verlag, Radebeul, 1967. * Die Eier der Vögel Europas. Eine Darstellung der Brutbiologie aller in Europa brütenden Vogelarten, 2 osaa. Neumann Verlag, Radebeul, 1974. * Verzeichnis der Vögel der Deutschen Demokratischen Republik, Neumann Verlag, Leipzig, Radebeul, 1981. Luokka:Saksalaiset ornitologit Luokka:Vuonna 1906 syntyneet Luokka:Vuonna 1983 kuolleet
Graeme Bell

Graeme Emerson Bell OA MBEIt's an Honour - Honours - Search Australian Honours (7. syyskuuta 1914 Melbourne, Australia – 13. kesäkuuta 2012 Sydney, Australia) oli muun muassa dixielandmusiikin parissa työskennellyt jazzpianisti ja -säveltäjä sekä yhtyeenjohtaja. Hän perusti Australian Jazz Bandin, ja hänen kanssaan soittivat muiden muassa hänen veljensä kornetisti Roger Bell, klarinetisti Lazy Ade Monsborough sekä klarinetisti, trumpetisti ja pasunisti Lazy Ade Monsborough. 1960-luvun alussa hänen kanssaan työskenteli trumpetisti Bob Barnard. Bell oli vuonna 1949 mukana Swaggie-levymerkin perustamisessa.Graeme Bell | AllMusic Bell aloitti uransa ammattimaisena muusikkona 1930-luvun lopussa. Hän oli australialaisen jazzin pioneeri, joka vaikutti myös Euroopassa. Hänestä tehtiin Australian ritarikunnan upseeri 11. kesäkuuta 1990, ja hän oli Brittiläisen imperiumin ritarikunnan jäsen (MBE) vuodesta 1978. Hänet kelpuutettiin ARIA Hall of Fameen vuonna 1997.ARIA Awards 2010: History: Winners by Award Australialaisen jazzin Bell-palkinnot on nimetty Graeme Bellin mukaan.Trailblazer still hooked - Music - www.theage.com.au == Lähteet == Luokka:Australialaiset jazzpianistit Luokka:Vuonna 1914 syntyneet Luokka:Vuonna 2012 kuolleet
John Abbot

John Abbot (31. toukokuuta 1751 Lontoo – kuoli joulukuussa 1840 tai tammikuussa 1841 Bulloch, Georgia) oli englantilais-yhdysvaltalainen hyönteistutkija ja lintutieteilijä. == Elämäkerta == John Abbot oli James Abbotin ja Ann Clousingerin vanhin poika. Hänestä odotettiin tulevan isänsä tavoin lakimies, ja hän työskenteli neljä vuotta oikeudessa. Isä kannusti poikaa taiteisiin ja tutkimaan hyönteisiä. Abbot opiskeli maalaamista ja kaiverrusta kaivertaja Jacob Bonneaun (1741–1786) opissa. Hänen kykynsä teki vaikutuksen Dru Druryyn ja eräisiin Royal Societyn luonnontieteilijöihin, jotka rohkaisivat häntä muuttamaan Virginiaan keräämään näytteitä. Abbot saapui Virginiaan 1773 tai 1775 ja asettui sittemmin Georgiaan. Abbot maalasi tuhansia hyönteistauluja sekä useita lintuasetelmia. Valtaosa niistä on sijoitettu Lontoon Natural History Museumiin, British Museumiin ja Harvardin yliopistoon. Joitakin maalauksia on sijoitettu myös Johns Hopkinsin yliopistoon, Etelä-Carolinan yliopistoon, Emory-yliopistoon ja Uuden-Seelannin Alexander Turnbull Libraryyn. Abbotin keräämät lintu- ja hyönteisnäytteet toimitettiin Britanniaan ja Eurooppaan, mutta osa tuhoutui merikuljetuksen aikana. Abbot jatkoi keräilyä ja maalaamista ainakin vuoteen 1835 saakka. Ainoa julkaisu, jossa kuvittajana mainitaan Abbot, oli James Edward Smithin The Natural History of the Rarer Lepidopterous Insects of Georgia (1797). Kirjassa oli 104 kuvataulua, jotka on sijoitettu Johns Hopkinsiin. Vuosina 1829–1837 julkaisivat ranskalainen hyönteistieteilijä Jean Baptiste Alphonse Dechauffour de Boisduval (1799–1879) ja varakas amerikkalainen luonnontieteilijä John Eatton Le Conte (1784–1860) jatko-osina teossarjan Histoire Générale et Iconographie des Lépidoptères et des Chenilles de l’Amérique Septentrionale. Siinä oli 78 käsinväritettyä kaiverrustatekniikalla tehtyä kuvataulua, jotka pääosin olivat Abbotin piirroksista tehtyjä. Valtaosa alkuperäisistä piirroksista on sijoitettu Etelä-Carolinan yliopistoon. == Lähteet == Luokka:Yhdysvaltalaiset ornitologit Luokka:Brittiläiset ornitologit Luokka:Brittiläiset entomologit Luokka:Brittiläiset taiteilijat Luokka:Vuonna 1751 syntyneet Luokka:1840-luvulla kuolleet
Aminoglutetimidi

Aminoglutetimidi (C13H16N2O2) on glutaari-imidijohdannaisiin kuuluva lääkeaine, jota käytetään rintasyövän ja eturauhassyövän hoitoon. Sitä voidaan käyttää myös Cushingin oireyhtymän lääkehoitona. ==Synteesi== Aminoglutetimidi on optiivisesti aktiivinen. Lääkeaineena tehoaa ainoastaan R-konformaatiossa oleva (±)-R-aminoglutetimidi ja (±)-S-aminoglutetimidi on lääkeaineena tehoton, mutta aiheuttaa R-muodon kaltaisia sivuvaikutuksia. Tämän vuoksi aminoglutetimidin synteesiin on kehitetty tekniikoita, jotka tuottaisivat ainoastaan R-aminoglutetimidia. Lähtöaineina voidaan käyttää esimerkiksi formaldehydiä ja dietyylifenyylioksaloasetaattia, jolloin syntynyt tuote pelkistetään leivinhiivalla ja syntyneestä välituotteesta saadaan muutaman askeleen jälkeen aminoglutetimidia. Toinen vaihtoehto on käyttää lähtöaineina nitrobentseeniä, etyyli-2-klooributyraattia ja 3-bromipropionitriiliä. ==Vaikutusmekanismi== Aminoglutetimidi kehitettiin alun perin antikolvusantiksi epilepsian hoitoon, johon tarkoitukseen se tuotiin vuonna 1957. Sittemmin vuodesta 1967 alkaen sillä alettiin hoitaa rintasyöpää. Yhdiste on niin kutsuttu ensimmäisen sukupolven aromataasientsyymin estäjä, joka estää aromataasientsyymin toimintaa ja sitä kautta vähentää estrogeenihormonien tuotantoa. Syöpien hoidossa aminoglutetimidi on nykyään korvattu pääosin muilla lääkkeillä. Yhdiste estää myös kolesterolista pregnenolonia muokkaavaa entsyymiä CYP11A1 ja CYP11B1-entsyymiä ja estää siten kortisolin, estrogeenien ja aldosteronin tuotantoa. Tämän vuoksi sitä on käytetty Cushingin syndrooman hoidossa, mutta nykyään käytetään pääasiassa muita lääkeaineita. == Sivuvaikutukset == Tyypillisimpiä aminoglutetimidin käyttöön liittyviä haittoja ovat ihottuma, huonokuntoisuus ja pahoinvointi. Harvinaisempia ja vakavampia ovat maksan toiminnan vaurioitumiset. == Lähteet == == Aiheesta muualla == *Kyoto Encyclopedia of Genes and Genomes (KEGG): Aminoglutethimide *ChemBlink: Aminoglutethimide Luokka:Lääkkeet
Piranha II – Lentävät tappajat

Piranha II – Lentävät tappajat (alkup. Piranha II: The Spawning) on James Cameronin ohjaama kauhuelokuva vuodelta 1981. Elokuva on Cameronin ensimmäinen pitkä elokuva. Piranha II: Lentävät tappajat on jatko-osa vuonna 1978 julkaistulle elokuvalle Piraija. Ensimmäisestä elokuvasta tehtiin kaksi uudelleenfilmatisointia: Piranha-televisioelokuva vuonna 1995 sekä Piranha 3D vuonna 2010. == Roolit == ==Arvioita== Video-oppaassa vuodelta 1994 Bello Romano sanoo, ettei Cameronin esikoisohjaus, halpa Tappajahai-kopio, mitenkään ilmennä tämän lahjoja alalle. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Yhdysvaltalaiset kauhuelokuvat Luokka:Vuoden 1981 yhdysvaltalaiset elokuvat Luokka:James Cameronin ohjaamat elokuvat Luokka:James Cameronin käsikirjoittamat elokuvat Luokka:Elokuvat eläimistä Luokka:Elokuvat hirviöistä
Kuplakammio

Kuplakammio on hiukkasilmaisin, jolla havaitaan sen läpi kulkeneita sähköisesti varattuja hiukkasia. Kuplakammion periaatteen keksi yhdysvaltalainen fyysikko Doland Glaser vuonna 1952. Hän sai siitä fysiikan Nobelin palkinnon 1960. Entisaikoina kuplakammio oli suosittu väline korkeaenergiafysiikan tutkimuksissa, nykyään ne on korvattu muilla ilmaisimilla. ==Toimintaperiaate== Kuplakammio on painesäiliö, jonka sisällä on nestettä. Sen täytteenä voi käyttää esimerkiksi vetyä, neonia tai propaania. Neste pyritään pitämään lähellä kiehumispistettään. Kammio on kuitenkin rakennettu siten, että painetta voidaan muuttaa hyvin nopeasti. Ennen hiukkasen odotettua saapumista kammioon sen painetta lasketaan äkillisesti, jolloin nesteen kiehumispiste laskee alemmaksi kuin nesteen lämpötila on. Tämä aiheuttaa kammion sisäisen nesteen ylikuumenemisen. Tutkittavan varatun hiukkasen mennessä ylikuumentuneen nesteen läpi syntyy hiukkasen reitin varrelle ioni-elektroni -pareja. Energia siirtyy nesteeseen ja syntyy pieniä kuplia, jotka jatkavat laajenemistaan nopeasti, kun painetta kammiossa edelleen lasketaan. Hiukkasen kulkema reitti nähdään näiden kuplien muodostamista helminauhamaisista jonoista. Tällainen ilmaisin vaatii visuaalista analysointia. Hiukkasen tunnistaminen ja siihen liittyvät mittaukset tehdään analysoimalla kuplakammiosta useasta suunnasta otettuja valokuvia. == Lähteet == ==Aiheesta muualla== Luokka:Hiukkasilmaisimet
Lehtijousi

Lehtijousi on yleinen ajoneuvoissa käytetty jousitustyyppi. Se koostuu yhdestä tai useammasta joustavasta teräslevystä, jotka on kiinnitetty toisiinsa siten, että ne toimivat yhtenä kokonaisuutena. Teräslevyt on taivutettu kaarelle ja kiinnitetty päistään ajoneuvon rakenteeseen ja keskeltä akseliin. Toinen pää on joskus kiinnitetty ajoneuvon runkoon riipukkeen kautta, joka sallii paremmin jousen pään liikkumisen jouston mukaan, millä saavutetaan pehmeämpi jousitus. Yksilehtisen jousen keskiosa on yleensä päitä paksumpi. Monilehtisissä jousissa on pitkä lehti, jonka alle on pinottu lyhyempiä lehtiä siten, että alemmat lehdet ovat ylempiä lyhyempiä. Monilehtisten jousien kantokyky on yleisesti parempi kuin yksilehtisten. Monilehtinen jousipakka kiinnitetään akseliin U-kirjaimen mallisilla sinkilöillä, jotka myös estävät jousilehtien liukumisen pois paikoiltaan. Jousen materiaalina on yleensä teräs, mutta jotkut valmistajat käyttävät komposiittimateriaaleja, jotka tekevät jousituksesta pehmeämmän. == Historia == Lehtijousitus on eräs vanhimmista jousitustyypeistä, sillä se on tunnettu ainakin keskiajalta lähtien. Lehtijousitus oli vielä takavuosikymmeninä yleinen henkilöautoissa, mutta se on korvautunut sittemmin kierrejousituksella. Nykyisin lehtijousitusta käytetään etupäässä kuorma- ja pakettiautoissa, perävaunuissa ja rautatiekalustossa. == Katso myös == * Kierrejousi == Lähteet == Luokka:Auton rakenne Luokka:Jouset de:Feder (Technik)#Biegefeder
Rami Renko

Rami Renko on tamperelainen iskelmä-/poplaulaja ja säveltäjä. Hän tuli tutuksi vuoden 1997 debyyttialbuminsa Linda-Lindaa... myötä, joka julkaistiin CD- levynä ja C-kasettina.http://www.fono.fi/Dokumentti.aspx?kappale=linda+linda&culture;=fi&ID;=e7d3746b-42e5-4e82-b5ff-52b3440452f2 Tunnettuja kappaleita Rami Rengolta ovat mm. ”Sellonsoittaja”, ”Huurteinen hurmuri” ja ”Kun sä kulta päälle tulet”. Hän lopetti aktiiviuransa ensimmäisen albuminsa jälkeen ja on sen jälkeen säveltänyt kappaleita eri kotimaisille artisteille. Vuonna 2009 hän kuitenkin teki pienen paluukiertueen. Vuonna 2017 ilmestyi EP-levy "Tästä se kurjuus taas alkaa" joka löytyy ainakin YouTubesta. ==Julkaisut== *Linda-Lindaa... (1997, Unirecords) #Linda sussa on seksiä #Kun sä kulta päälle tulet #Sellonsoittaja #Tuppisuu #Huurteinen hurmuri #Pelkkää erotiikkaa #Komppi tulee tunturista #Sada taivas kaatamalla #5 vaille 1 #Kuumat väreet #Sirpaleet jäljellä on #Miksi ? ==Lähteet== luokka:Suomalaiset iskelmälaulajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Swindon Town FC

Swindon Town FC on englantilainen jalkapallojoukkue. Kaudella 2021–2022 se pelaa Kakkosliigassa, jonne se putosi keväällä 2021 Ykkösliigasta. Kaudella 1993–1994 seura pelasi korkeimmalla sarjatasolla Valioliigassa, mutta sijoittui viimeiseksihttp://www.swindon-town- fc.co.uk/LeagueTable.asp?CompCode=LGE&Tier;=1&Season;=1993-1994. Seuraa valmentaa Ben Garner ja sen kotikaupunki on Swindon Wiltshiressä, Lounais- Englannissa. Seuran kotikenttä on The County Ground, jolle mahtuu 15 547 katsojaa. == Historia == Swindon Town FC:n perusti pastori William Pitt vuonna 1879. Siitä tuli ammattilaisseura 1894, jolloin se liittyi Southern Leagueen. Kaudella 1909–1910 Swindon ylsi FA Cupin välieriin, jossa se hävisi cupin voittaneelle Newcastle Unitedille. Seuraavalla kaudella Swindon voitti Southern Leaguen mestaruuden. Swindon liittyi Englannin liigaan 1920 ja oli yksi 3. divisioonan perustajajäsenistä. Ensimmäisen kerran se nousi 2. divisioonaan 1963. Seuran saavutti suurimman menestyksensä vuonna 1969, jolloin se voitti Englannin liigacupin kukistamalla loppuottelussa Arsenalin 3–1. 1970-luvun lopulla ja 1980-luvun alussa vaikeuksissa ollut Swindon putosi lopulta 4. divisioonaan 1982. Swindon teki paluun 3. divisioonaan 1986 ja nousi heti seuraavalla kaudella 2. divisioonaan. Kaudella 1989–1990 Swindon eteni nousukarsintojen finaaliin, jossa se voitti Sunderlandin 1–0. Swindonin nousu kuitenkin evättiin, kun selvisi että seura oli tehnyt laittomia maksuja pelaajilleen. Aluksi se pudotettiin 3. divisioonaan rikkomusten vuoksi, mutta sai lopulta säilyttää paikkansa vetoomuksen jälkeen. Kauden 1992–1993 päätteeksi Swindon nousi ensimmäistä kertaa pääsarjatasolle, Valioliigaan, kun se voitti nousukarsintojen finaalissa Leicester Cityn. Swindon ei onnistunut säilyttämään sarjapaikkaansa ja seuraavalla kaudella se putosi uudestaan kolmannelle sarjaportaalle. Swindon nousi takaisin 1. divisioonaan 1996. 2000-luvulla Swindon on pudonnut ja noussut useita kertoja Ykkös- ja Kakkosliigojen välillä. Vuonna 2006 siitä tuli ensimmäinen Englannin liigan alimmalle tasolle pudonnut Valioliigassa ollut joukkue. == Lähteet == == Aiheesta muualla == Luokka:Englantilaiset jalkapalloseurat Luokka:Wiltshire Luokka:Vuonna 1879 perustetut urheiluseurat
Puolalainen vastarinta toisessa maailmansodassa

Puolalainen vastarinta toisessa maailmansodassa tarkoittaa puolalaisten vastarintaa Saksan miehittäessä Puolaa toisen maailmansodan aikana. Vastarintatoiminta käynnistyi Saksan miehitettyä Puolan. Ensimmäiset vastarintaosastot olivat yleensä yksiköstään eroon joutuneita sotilaita jotka kuulivat maansa antautuneen, mutta jatkoivat partisaanitoimintaa. Puolan vastarintaliikkeen ja partisaanitoiminnan merkittävin saavutus on Varsovan kansannousu 1944. Vastarintaa oli myös maan ulkopuolella: Puolan pakolaishallitus toimi Lontoossa ja puolalaisia vapaaehtoisia taisteli liittoutuneiden riveissä. Puolan vastarintaliike oli luonteeltaan kansallinen, eikä se ollut kommunistien hallinnassa. Armia Ludowa -liike oli kylläkin kommunistijohtoinen - toki pienempi vastarintaorganisaatioista. ==Katso myös== * Danuta Siedzikówna * Leopold Okulicki * Tadeusz Bór-Komorowski ==Lähteet== == Aiheesta muualla == Luokka:Puolan sotahistoria Luokka:Vastarintaliikkeet toisen maailmansodan aikana
Hamilton (Bermuda)

Hamilton on Britannian merentakaisen alueen Bermudan pääkaupunki. Se on alueen finanssikeskus, suurin satama sekä turistikohde. Kaupungin pinta-ala on 0,8 neliökilometriä ja asukasluku oli vuoden 2016 väestönlaskennan mukaan 854. Turismi on Hamiltonille tärkeä elinkeino. == Historia == Hamilton perustettiin vuonna 1790. Se nimettiin saaren kuvernöörinä vuosina 1788–1794 toimineen Henry Hamiltonin mukaan. Hamilton sai ensimmäiseksi pormestarikseen Daniel Tuckerin 1795. Bermudan pääkaupunki Hamiltonista tuli vuonna 1815, kun se ohitti asukasluvussa St. Georgen, jolla oli siihen asti ollut pääkaupungin asema. Hamiltonista tuli vapaasatama vuonna 1956. == Puistot == Hamiltonissa on kokoonsa nähden paljon puistoja, joista merkittävin on Victoria Park, joka on nimetty kuningatar Victorian mukaan. Muita puistoja ovat Par La Ville Park, Barr's Park ja All Buoy's Point Park. == Ilmasto == Hamiltonissa on Köppenin ilmastoluokituksen mukaan lauhkea ilmasto. Kuumin kuukausi on elokuu, jolloin keskimääräinen lämpötila on 27,0 astetta. Kylmin kuukausi on helmikuu, jolloin keskimääräinen lämpötila on 17,2 astetta. Koko vuoden keskimääräinen lämpötila on 21,7 astetta. Hamiltonissa sataa tasaisesti ympäri vuoden. Sateisin kuukausi on lokakuu, jolloin sataa keskimäärin noin 160 millimetriä. Vähäsateisin kuukausi on huhtikuu, jolloin sataa keskimäärin noin 100 millimetriä. Vuosittainen sadanta on keskimäärin noin 1 470 millimetriä. == Lähteet == == Aiheesta muualla == Luokka:Bermuda Luokka:Pohjois-Amerikan pääkaupungit
George Vernot

George Edward Vernot (27. helmikuuta 1901 Montreal - 22\. marraskuuta 1962 Montreal) oli kanadalainen uimari ja olympiamitalisti. Hän edusti seuratasolla montrealilaista McGillin yliopistoa. Vernot voitti urallaan kaksi olympiamitalia, hopeaa 1 500 metrin vapaauinnissa Antwerpenin olympialaisissa 1920 ajalla 22.36,4 ja pronssia 400 metrin vapaauinnista samoista kisoista, missä hänen aikansa oli 5.29,8. Hän osallistui myös Pariisin kisoihin 1924, mutta ei selvinnyt enää finaaliin saakka. == Lähteet == * Vernot'n profiili sports-reference.com -sivustolla === Viitteet === Luokka:Kanadalaiset uimarit Luokka:Kanadalaiset olympiamitalistit Luokka:Vuonna 1901 syntyneet Luokka:Vuonna 1962 kuolleet
Kashmir (täsmennyssivu)

Kashmir tai kašmir voi tarkoittaa muun muassa seuraavia: * Kashmir, Intian niemimaan vuoristoinen luoteisalue * Kashmirin konflikti, Intian ja Pakistanin välinen kiista Kashmirin alueesta * Kashmirinlaakso, laakso Pakistanin, Intian ja Ladakhin välissä * kašmirin kieli eli kašmiri, indoiranilaiseen kieliperheeseen kuuluva kieli * kašmirkuvio eli paisleykuvio, pisaranmuotoinen kankaan kuvio * kašmirvilla, Kashmirin osavaltiosta alkujaan juontuva, kašmirvuohesta saatavan villalajin nimi * Kashmir, tanskalainen rockyhtye * ”Kashmir”, rock-yhtye Led Zeppelinin kappale * Jammu ja Kashmir, Intian pohjoisin osavaltio ;Britannian kuninkaallinen laivasto * HMS Kashmir (alus), joukkojenkuljetusalus * HMS Kashmir (F12), K-luokan hävittäjä == Katso myös == * Kasmir, suomalainen laulaja
Jordan Caron

Jordan Caron (s. 2. marraskuuta 1990 Sayabec, Quebec, Kanada) on kanadalainen jääkiekkoilija, pelipaikaltaan laitahyökkääjä. Hän pelaa Sveitsin NLA-joukkue Genève-Servettessä. Hän on edustanut Kanadan jääkiekkomaajoukkuetta alle 20-vuotiaiden MM-kilpailuissa 2010. Caron on Boston Bruinsin ensimmäisen kierroksen ja koko NHL:n 25. varaus vuodelta 2009.eliteprospects.com ==Lähteet== * ===Viitteet=== == Aiheesta muualla == Luokka:Kanadalaiset jääkiekkoilijat Luokka:Boston Bruinsin varaamat pelaajat Luokka:Vuonna 1990 syntyneet Luokka:Elävät henkilöt
Candi Sukuh

thumb|Temppelin päämonumentti Candi Sukuh on hindutemppeli Keski- ja Itä- Jaavan provinssien rajalla Jaavan saarella Indonesiassa. Temppeli sijaitsee Mount Lawun rinteellä noin 900 metrin korkeudessa merenpinnasta. Temppeli rakennettiin 1400-luvulla ja sen uskotaan olleen shaivismin ja hedelmällisyyskultin pyhättö. Luokka:Uskonnolliset rakennukset Indonesiassa Luokka:Jaava Luokka:Hindutemppelit
Vital Koval

Vital Mikalajevitš Koval (, , s. 31. maaliskuuta 1980 Perm, Venäjän SFNT, Neuvostoliitto) on valkovenäläinen jääkiekkomaalivahti. Koval pelaa tällä hetkellä Torpedo Nižni Novgorodin joukkueessa KHL-liigassa. Hän on pelannut myös Valko-Venäjän jääkiekkomaajoukkuessa jääkiekon maailmanmestaruuskilpailuissa. ==Aiheesta muualla== * * * ==Lähteet== Luokka:Valkovenäläiset jääkiekkomaalivahdit Luokka:Vuonna 1980 syntyneet Luokka:Elävät henkilöt
Albert Ayat

Albert Robert Ayat (1876–1935) oli ranskalainen miekkailija ja olympiavoittaja. Hän edusti seuratasolla pariisilaista CEA-seuraa. Ayat voitti urallaan kaksi olympiamitalia, kultaa Pariisin olympialaisissa 1900 sekä kalvan avoimessa luokassa että "mestareiden" luokassa. == Lähteet == * Ayat'n profiili sports-reference.com -sivustolla Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1876 syntyneet Luokka:Vuonna 1935 kuolleet
Babbitt

Babbitt voi viitata seuraaviin asioihin: == Henkilöitä == * Art Babbitt (1907–1992), yhdysvaltalainen animaattori * Bruce Babbitt (s. 1938), yhdysvaltalainen poliitikko * Dina Babbitt, oik. Annemarie Dinah Gottliebová (1923–2009), tšekkoslovakialainen taidemaalari ja piirtäjä * Irving Babbitt (1865–1933), yhdysvaltalainen kirjallisuuskriitikko * Isaac Babbitt (1799–1862), yhdysvaltalainen keksijä * Milton Babbitt (1916–2011), yhdysvaltalainen sarjallisen ja elektronisen musiikin säveltäjä * Natalie Babbitt (1932–2016), yhdysvaltalainen lastenkirjailija ja lastenkirjojen kuvittaja == Muuta == * Babbitt, Sinclair Lewisin romaani (1922) * Babbitt, kaupunki Minnesotassa * USS Babbitt, Yhdysvaltain laivaston Wickes-luokan hävittäjä
Keith

Keith tarkoittaa muun muassa seuraavia: *HMS Keith, Britannian Kuninkaallisen laivaston B-luokan laivueenjohtaja *Hurrikaani Keith, hurrikaani Atlantilla lokakuussa 2000 *Keith, miehen etunimi ==Sukunimi== *Brian Keith (1921–1997), yhdysvaltalainen näyttelijä *David Keith (s. 1954), yhdysvaltalainen näyttelijä *Duncan Keith (s. 1983), kanadalainen jääkiekkopuolustaja *Eartha Mae Keith, Eartha Kitt (1927–2008), yhdysvaltalainen laulaja *James Keith (1696–1758), skotlantilaissyntyinen sotamarsalkka, joka vaikutti jonkin aikaa Suomessa *Mamie Eva Keith (1873–1986), maailman vanhin tunnettu ihminen helmikuusta 1986 kuolemaansa 20. syyskuuta 1986 saakka *Penelope Keith (s. 1940), englantilainen näyttelijä *Robert Keith (1898–1966), yhdysvaltalainen näyttelijä *Robert Murray Keith (k. 1774), brittiläinen ministeri Wienissä 1748 *Toby Keith (1961–2024), yhdysvaltalainen muusikko, laulaja-lauluntekijä, tuottaja ja näyttelijä. Luokka:Luettelot henkilöistä sukunimen mukaan
Mikstuura

Mikstuura on nestemäinen lääkemuoto. Siinä lääke voi olla esim. siirappina. Yskänlääkkeet lienevät yleisimmin käytettyjä lääkemikstuuroita. Mikstuurat otetaan suun kautta eli peroraalisesti. Mikstuuran annostelu voi tapahtua joko lusikalla, taikka mitta-astian avulla, jossa on jaottelu millilitroittain. Yleensä jakoväli on 5 ml. Yskänlääkepulloissa saattaa seurata annostelua varten oleva muovinen kertapikari lääkepakkaukseen kuuluvana. Lääkemikstuuroitten viskositeetti voi vaihdella. Osa näistä on veteen sekoitettavia jauheita, osa taasen emulsioita. Mikstuuroita voidaan käyttää vaikkapa silloin, kun potilaalla on lääkkeen ottamiseen tablettina liittyviä vaikeuksia. Näitä voivat olla nielemisvaikeudet. Lapset saattavat ottaa myös lääkkeensä mieluummin mikstuurana, kuin muissa muodoissa. Lääkemikstuurat makeutetaan usein sorbitolilla taikka maltitolilla. Muitakin makeutusaineita käytetään. == Lähteet == * Vartiainen: Lääkeaineoppi, SHKS, 1960 (s. 269) Luokka:Farmasia
Konneveden vaakuna

Konneveden vaakuna on Konneveden kunnan tunnus. Vaakunan aihe viittaa metsätalouteen. Vaakunan selitys on ”punaisessa kentässä hopeiset tukkisakset.” Vaakunan on suunnitellut Gustaf von Numers, ja Konneveden kunnanvaltuusto hyväksyi sen kokouksissaan 23. huhtikuuta 1964. Sisäasiainministeriö vahvisti vaakunan käyttöön 21. elokuuta samana vuonna. == Lähteet == * * Konnevesi Luokka:Gustaf von Numersin suunnittelemat kunnanvaakunat Vaakuna
Šakiai

Šakiai on lounaisessa Liettuassa, Marijampolėn läänissä sijaitseva kaupunki. Se toimii Šakiain kunnallispiirin hallinnollisena keskuksena. Vuonna 2010 kaupungin väkiluku oli 6 376 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Marijampolėn läänin kaupungit
Palapelimenetelmä

Palapelimenetelmällä on yhteistoiminnallisen oppimisen metodi, jossa kukin ryhmän jäsen opettaa toisille yhden osion. ==Mallin kuvaus== Opiskelijat kuuluvat kotiryhmään (2-5 henkilöä), joka saa oppimistehtävän. Tehtävä jaetaan vastuualueisiin, ja jokainen kotiryhmän jäsen valitsee itselleen läheisen vastuualueen. Vastuualueen perusteella muodostetaan asiantuntijaryhmät, jotka saavat siis yhden aiheen tai ongelman ratkaistavakseen. Kun asiantuntijaryhmä on saanut työnsä valmiiksi, jokainen palaa omaan kotiryhmäänsä ja opettaa juuri oppimansa asian kotiryhmänsä jäsenille. Lopuksi kotiryhmä kokoaa yhteisen ymmärryksensä oppimistehtävän asiasta. ==Lähteet== * ==Aiheesta muualla== * HAMK:n ammatillisen opettajakorkeakoulun opiskelijat demonstroivat palapeli-menetelmää turvallisuuskortin koulutukseen (YouTube) Luokka:Opetusmenetelmät
Kees van Baaren

Kees van Baaren (22. lokakuuta 1906 Enschede – 2. syyskuuta 1970 Oegstgeest) oli alankomaalainen säveltäjä ja pedagogi. Hän opiskeli vuosina 1924–1929 Berliinin Stern-konservatoriossa sävellystä Friedrich Kochin sekä pianonsoittoa Rudolph Breithauptin johdolla. Kotimaahansa palattuaan hän otti oppitunteja Willem Pijperiltä. Jotkin van Baarenin teokset ovat tonaalisia, mutta toisissa hän kehitti tyyliään kohti sarjallisuutta. Hänen sarjallinen tekniikkansa oli täysin kehittynyt septetossa huilulle, oboelle, klarinetille, fagotille, käyrätorvelle, viululle ja kontrabassolle (1952). Van Baaren oli ensimmäinen huomattava alankomaalainen dodekafonisen musiikin säveltäjä. Van Baaren työskenteli uransa aikana eri konservatorioissa. Hänen johdollaan opiskelivat muiden muassa Louis Andriessen, Reinbert de Leeuw, Misha Mengelberg, Peter Schat ja Jan van Vlijmen. Luokka:Alankomaalaiset säveltäjät Luokka:Vuonna 1906 syntyneet Luokka:Vuonna 1970 kuolleet
Švenčionėliai

Švenčionėliai on itäisessä Liettuassa, Vilnan läänissä sijaitseva kaupunki. Se on osa Švenčionysin kunnallispiiriä. Vuonna 2010 kaupungin väkiluku oli 6 162 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kunnallispiirin virallinen sivusto *Ilmakuva kaupungista Luokka:Vilnan läänin kaupungit
Kiteen vaakuna

Kiteen vaakuna on Kiteen kaupungin tunnus. Vaakunan aihe viittaa sisävesiliikenteeseen yleensäkin, mutta tässä tapauksessa erityisesti Suomen ensimmäisen höyrylaivan, höyrylaiva Ilmarisen vesillelaskuun Kiteen Puhoksella 1833. Vaakunan selitys on ”puna-mustakatkoisessa kilvessä hopeinen ruoriratas.” Vaakunan on suunnitellut Tapio Vallioja, ja Kiteen kunnanvaltuusto hyväksyi sen 29. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna. == Lähteet == * * Kitee Vaakuna
Mauno Ihanti

Mauno Ihanti (17. syyskuuta 1951 Kinnula – 20. heinäkuuta 1996 Jyväskylä) oli suomalainen lehtialan yrittäjä ja toimittaja. Ihanti aloitti lehtimiesuransa 1960-luvulla lehtiavustajana Keskisuomalaisessa. Hän myös kirjoitti artikkeleita MTV:lle ja lehtiyhtiö Hami Oy:lle sekä toimi 1970-luvun loppuun mennessä Vaajakoski-lehden päätoimittajana. Toimiessaan Keskisuomalaisen Kinnulan avustajana vuonna 1971 Ihanti oli mukana Kinnulan ufohuijauksessa. Hän kirjoitti reportaasin, jonka mukaan kaksi miestä olisi Kinnulassa kohdannut avaruusolentoja. Tapaus sai runsaasti huomiota. Ihanti teki elämäntyönsä kustantajana Jyväskylässä. Hän omisti muun muassa Jyväskylän Ympäristölehden ja Jyväskylän Maalaiskuntauutiset. Hän perusti Nelilehti Oy:n, jonka suosituimpia lehtiä olivat hevosurheiluun keskittyvät Ravimies ja Hevosviesti. Myöhemmin se julkaisi myös lastenlehteä Toni Poni & Poliisikoira Rippe, joka ei kuitenkaan menestynyt, vaan loppui kolmen numeron jälkeen vuonna 1991. Myös Ihantin muu lehtitoiminta hiipui tämän jälkeen. 1990-luvun puolivälissä Ihanti rakennutti pienen, yleisölle avoimen hiljentymiskirkon Pihtiputaan Elämäjärvelle Nelostien viereen. Kirkon alttarimaalaukset on tehnyt kuvataiteilija Pellervo Lukumies. == Lähteet == Luokka:Suomalaiset toimittajat Luokka:Suomalaiset yrittäjät Luokka:Vuonna 1951 syntyneet Luokka:Vuonna 1996 kuolleet
Ignalina (kaupunki)

Ignalina on itäisessä Liettuassa, Utenan läänissä sijaitseva kaupunki. Se toimii Ignalinan kunnallispiirin hallinnolisena keskuksena. Ignalinan ydinvoimalaitos on nimetty kaupungin ja kunnallispiirin mukaan. Vuonna 2010 kaupungin väkiluku oli 5 948 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Utenan läänin kaupungit
Damnation (yhtye)

Damnation on puolalainen death metal -yhtye, joka perustettiin vuonna 1991. Yhtye lopetti toimintansa määrittelemättömäksi ajaksi vuonna 2003. ==Kokoonpano== Viimeisin tunnettu kokoonpano * Adam ”Raven” Muraszko – laulu (2000–2003) * Leszek ”Les” Dziegielewski – kitara (1991–2003) * Bartłomiej ”Bart” Szudek – kitara (1994–2003) * Bartłomiej ”Bruno” Waruszewski – bassokitara (1997–2003) * Marek ”Mark” Matkiewicz – rummut (2000–2003) Entiset jäsenet * Zbigniew ”Inferno” Promiński – rummut (1995–1997) * Wawrzyn ”Varien” Chyliński – rummut * Adam ”Nergal” Darski - bassokitara (1997) * Radosław ”Dagon” Murawski – bassokitara, koskettimet * Artur ”Arthus” Wróblewski – bassokitara * Jeff – kitara ==Diskografia== Studioalbumit * * * Kokoelma- albumit * * EP:t * Split-albumit * Demot * * * ==Lähteet== ==Aiheesta muualla== * Luokka:Puolalaiset death metal -yhtyeet
Twixt

Twixt on vuonna 2011 ensi-iltansa saanut kauhutrilleri. Elokuvan on ohjannut, käsikirjoittanut ja tuottanut Francis Ford Coppola. Elokuvan pääosassa esiintyy Val Kilmer. == Näyttelijät == Luokka:Vuoden 2011 yhdysvaltalaiset elokuvat Luokka:Francis Ford Coppolan ohjaamat elokuvat Luokka:Yhdysvaltalaiset kauhuelokuvat
Pabradė

Pabradė on kaupunki Vilnan läänissä itäisessä Liettuassa. Se on osa Švenčionysin kunnallispiiriä. Vuonna 2010 kaupungin väkiluku oli 6 121 asukasta.Population at the beginning of the year by city / town and year, Liettuan tilastokeskus. Viitattu 14.9.2010. Pabradė sijaitsee kahden joen, Žeimenan ja Dubingan, yhtymäkohdassa. 1400-luvulla, kun kaupunki mainitaan ensimmäisen kerran historiallisissa lähteissä, jokien yli ei ollut vielä rakennettu siltoja, minkä vuoksi ensimmäisten asuttajien on mahdollisesti täytynyt kahlata jokien yli. Tämän vuoksi kaupungin nimi saattaa juontua liettuan kielen sanasta brada ’kahlata’. 1800-luvulle tultaessa kaupunki oli vielä hyvin pienikokoinen, mutta sen väkiluku alkoi kasvaa junaradan valmistuttua Varsovan ja Pietarin välille.Pabradė, welcometo.lt. Viitattu 27.11.2010. ==Lähteet== ==Aiheesta muualla== *Pabradė welcometo.lt- matkailusivustolla Luokka:Vilnan läänin kaupungit
Elektron

Elektron on kevytmetalliseos, jota käytetään ilmailu- ja ajoneuvoteollisuuden komponenttien valmistuksessa. Aineen pääasiallinen ainesosa on magnesium, johon seoksesta riippuen lisätään muita seosaineita, kuten neodyymiä, gadoliniumia ja sinkkiä. == Historia == 1900-luvun alussa magnesiumpohjaisten seosten valmistamisen edelläkävijä oli saksalainen yritys nimeltä Chemische Fabrik Griesheim Elektron, joka kehitti elektrolyysiin pohjautuvan valmistusmenetelmän vuonna 1909. Ensimmäisen maailmansodan aikana ainetta alettiin hyödyntää lentokoneteollisuudessa alumiinivaluosien korvaajana, sillä aine on alumiinia kevyempää. Sitä väitetään käytetyn pommien valmistukseen, sillä kerran sytyttyään tuon aikainen seos paloi niin kuumalla liekillä, että se pystyi polttamaan reiän panssareihin eikä sitä voinut sammuttaa. Lisäksi se oli niin kevyttä, että sitä kyettiin kuljettamaan lentokoneessa suuria määriä. 1920-luvulla materiaalin tuotanto kasvoi ja sen kaupallinen käyttö laajeni. Vuonna 1936 perustettu brittiläinen Magnesium Elektron -niminen yritys kehittyi nopeasti alan edelläkävijäksi. Vuonna 1938 saksalainen Bitterfeldin tehdas oli maailman suurin magnesiumjalosteiden valmistaja. Elektron ei ollut laajassa käytössä autoteollisuudessa sen korroosioherkkyyden, heikkouden ja huonon lämmönsietokyvyn tähden, kunnes 1980-luvulla huomattiin, että korroosionsietokykyä voitiin parantaa aineen epäpuhtauksia vähentämällä. Toinen syy vähäiseen käyttöön ollut se, että aikaisemmat elektronseokset oli suunniteltu hiekkavalamiseen, missä suhteessa se hävisi alumiinille. Nykyiset seokset kestävät korroosiota kohtalaisesti, kun ne pidetään erossa jalommista metalleista galvaanisen korroosion välttämiseksi. On myös kehitetty tavalliseen tarkkuusvalamiseen soveltuvia seoksia. Nykyään elektron on jo yleinen materiaali Formula 1 -autoissa ja se on yleistymässä myös tavallisissa henkilöautoissa. ==Lähteet== Luokka:Metalliseokset
Kybartai

Kybartai on lounaisessa Liettuassa, Marijampolėn läänissä sijaitseva kaupunki. Se on osa Vilkaviškisin kunnallispiiriä. Vuonna 2012 kaupungin väkiluku oli 5 501 asukasta.Population at the beginning of the year by city / town and year, Liettuan tilastokeskus. Viitattu 14.9.2010. Rautatie tälle tuolloin Itä- Preussin rajapaikkakunnalle saatiin jo 1861 Venäjän keisarikunnan Pietari–Varsova-radan sivuhaarana. Kaupunki on kasvanut Kybartain rautatieaseman ympärille. Henkilö- ja tavaraliikenne tältä asemalta alle 1 km:n päässä sijaitsevan Venäjän Kaliningradin alueelle on nykyäänkin vilkasta. Asemalta pääsee Liettuan rautateiden junavuoroilla esimerkiksi Kaunasiin, jossa voi vaihtaa junaa. == Lähteet == ==Aiheesta muualla== *Kaupungin virallinen sivusto Luokka:Marijampolėn läänin kaupungit
Liljan Loisto

Liljan Loisto on suomalainen reggaeta ja kansanmusiikkia esittävä yhtye. Sen muodostavat Puppa J, Yona sekä viisihenkinen Punky Reggae Band. Liljan Loiston esikoisalbumi Takaisin Karjalan maille julkaistiin Suomen Musiikin kautta 1. syyskuuta 2010. Se saavutti Suomen virallisen albumilistan 19. sijan julkaisuviikollaan (36/2010) ja pysyi listalla yhteensä kolme viikkoa. Liljan Loisto julkaisi toisen, Vapauden hurma -nimisen, albumin 30. toukokuuta 2012."Karjala taakse jäi" HS Nyt-liite 25.5.2012 s. 27 Vapauden hurma nousi 26. sijalle Suomen virallisella albumilistalla. Albumilta on julkaistu musiikkivideo kappaleesta "Varkaat kulkurit". == Diskografia == ===Albumit=== * Takaisin Karjalan maille (2010) * Vapauden hurma (2012) ===Musiikkivideot=== * Varkaat kulkurit (2012) == Lähteet == == Aiheesta muualla == * Luokka:Suomalaiset reggaeyhtyeet Luokka:Suomalaiset kansanmusiikkiyhtyeet
Šilalė

Šilalė on läntisessä Liettuassa, Tauragėn läänissä sijaitseva kaupunki. Se toimii Šilalėn kunnallispiirin hallinnollisena keskuksena. Vuonna 2010 kaupungin väkiluku oli 5 981 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Tauragėn läänin kaupungit
Takaisin Karjalan maille

Takaisin Karjalan maille on Liljan Loisto -yhtyeen esikoisalbumi. Sen julkaisi Suomen Musiikki 1. syyskuuta 2010. Albumi nousi Suomen virallisen listan 19. sijalle ilmestymisviikollaan (36/2010) ja pysyi listalla kolme viikkoa. == Kappaleet == # # # # # # # # # # # == Lähteet == Luokka:Vuoden 2010 esikoisalbumit Luokka:Liljan Loiston albumit
Leslie Claudius

Leslie Walter Claudius (25. maaliskuuta 1927 Bilaspur, Uttar Pradesh, Brittiläinen Intia, Brittiläinen imperiumi – 20. joulukuuta 2012 Kalkutta) oli intialainen maahockeypelaaja. Hän oli Udham Singhin lisäksi ainoa neljään olympiamitaliin yltänyt lajinsa edustaja; hän voitti vuosina 1948, 1952 ja 1956 kultaa sekä vuonna 1960 (joukkueen kapteenina toimiessaan) hopeaa. Claudius vetäytyi uraltaan kauden 1965 jälkeen ja sai Padma Shrin vuonna 1971. Hän kuitenkin palveli maajoukkuetta vielä toimimalla joukkueenjohtajana Aasian kisoissa 1974 ja 1978. Claudius kuoli 85-vuotiaana sairastettuaan kirroosia. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1927 syntyneet Luokka:Vuonna 2012 kuolleet
Lotta Nevalainen

Lotta Nevalainen (s. 1994) on suomalainen uimari. Hän edustaa Vuoksen Uimaseuraa. Nevalainen ui Eindhovenin lyhyen radan EM-kilpailuissa 2010 kolmannen osuuden Suomen 4 × 50 metrin vapaauintiviestijoukkueessa, joka sai pronssia suomenennätysajalla 1.39,02. Hän voitti kahden eri juniori-ikäluokan Pohjoismaiden-mestaruuden 50 metrin vapaauinnissa 2008. Nuorten kesäolympialaisissa 2010 hän oli 50 metrin selkäuinnissa kahdeksas. Marraskuussa 2012 hän oli Suomen hopeaa voittaneessa 4 × 50 metrin vapaauinnin ja pronssia voittaneessa 4 × 50 metrin vapaauinnin sekakilpailun viestijoukkueissa uinnin lyhyen radan EM-kilpailuissa Chartresissa. ==Ennätykset== === 50 metrin rata === Matka Aika Paikka Päivä 50 metrin vapaauinti 26,22 Espoo 2. heinäkuuta 2011 100 metrin vapaauinti 57,48 Tampere 7. toukokuuta 2011 50 metrin selkäuinti 29,65 Tukholma 26. maaliskuuta 2011 100 metrin selkäuinti 1.04,07 Espoo 2. heinäkuuta 2011 === 25 metrin rata === Matka Aika Paikka Päivä 50 metrin vapaauinti 25,28 Espoo 29. lokakuuta 2011 100 metrin vapaauinti 55,15 Espoo 30. lokakuuta 2011 50 metrin selkäuinti 28,06 Espoo 30. lokakuuta 2011 100 metrin selkäuinti 1.00,77 Vaasa 1. helmikuuta 2011 == Lähteet == Luokka:Suomalaiset uimarit Luokka:Vuonna 1994 syntyneet Luokka:Elävät henkilöt
Ranganathan Francis

Ranganathan Francis (15. maaliskuuta 1920 Madras – 1. joulukuuta 1975 Madras)Ranganathan Francis Biography and Olympic Results | Olympics at Sports-Reference.com oli maalivahtina toiminutThe Hindu: Enchanting vista of history intialainen maahockeypelaaja. Hän osallistui kesäolympialaisiin vuosina 1948, 1952 sekä 1956 ja kuului jokaisella kerralla kultaa voittaneeseen joukkueeseen. == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1920 syntyneet Luokka:Vuonna 1975 kuolleet
Donald Saddler

Donald Edward Saddler (24. heinäkuuta 1918 Van Nuys, Kalifornia – 1. marraskuuta 2014 Englewood, New Jersey) oli yhdysvaltalainen koreografi, tanssija ja teatteriohjaaja. Hän aloitti tanssimisen varhaisella iällä saadakseen kuntonsa takaisin tulirokon jälkeen. Hän pääsi lopulta työskentelemään musikaalielokuvissa, joiden joukossa oli Rosalie (1937). Saddler oli American Ballet Theatren alkuperäisjäsen, mutta päätti ensin toisessa maailmansodassa palveltuaan keskittyä Broadway-musikaaleihin. Hän esiintyi muun muassa High Button Shoes -musikaalissa ja teki vuonna 1953 debyyttinsä koreografina Wonderful Townissa. Hänelle myönnettiin vuosina 1953 ja 1971 Tony-palkinnot, joista ensimmäinen tuli Wonderful Townin ja toinen No, No, Nanetten koreografiasta. Jälkimmäisestä Saddler sai myös Drama Desk -palkinnon 1971. Hän sai Dance Magazine- (1984) ja Capezio Dance -palkinnot (2006) elinikäisistä saavutuksistaan. Lisäksi hänellä oli 1970–1980-luvuilla kaksi muuta Tony- ja kolme Drama Desk -ehdokkuutta. == Lähteet == == Aiheesta muualla == * Donald Saddler Internet Broadway Databasessa * Luokka:Yhdysvaltalaiset tanssijat Luokka:Yhdysvaltalaiset koreografit Luokka:Yhdysvaltalaiset teatteriohjaajat Luokka:Vuonna 1918 syntyneet Luokka:Vuonna 2014 kuolleet
NW C

NW C oli itävaltaunkarilaisen Nesselsdorfer Wagenbaun (NW) vuonna 1904 valmistama henkilöautomalli. Autoja valmistettiin tiettävästi vain kaksi kappaletta. Sekaannusta aiheuttaa se, että vaikka malli on tallentunut tehtaan asiakirjoihin mallina C, mutta julkisissa asiakirjoissa se on mainittu tyyppinä D. Mallin tekniset dokumentit eivät ole säilyneet, ja tiedot siitä pohjautuvat pitkälti aikalaiskuvauksiin. == Teknisiä tietoja == Autossa oli voimanlähteenä keskelle sijoitettu vesijäähdytteinen nelisylinterinen, sivuventtiilinen bokserimoottori, joka oli sijoitettu auton keskiosaan lattian alle. Moottorin kaikki pyörivät osat oli laakeroitu vierintälaakerein. Moottorissa oli Boschin valmistama magneettosytytys, jonka sytytysennakon säädön ansiosta käyttökelpoinen kierrosalue oli suhteellisen laaja, noin 150–1 300 1/min. Moottorin etupuolella oli jäähdytysnestesäiliö sekä lauhdutin, joka koostui litteistä putkista. Sen yhteydessä oli tuuletin. Moottorilta voima välittyi kartiokytkimen kautta nelivaihteiseen vaihteistoon, josta kulki ketjuveto takapyörille. Molemmat akselit olivat jäykkiä ja jousitettu puolielliptisin lehtijousin. Käyttöjarru vaikutti voimansiirron kautta takapyörille. Seisontajarruna oli pantajarru. Auton kantavana rakenteena oli suorakaiteen muotoinen runko. Polttoainetankin tilavuus oli 48 litraa ja auton henkilöluku oli 3–6. == Ominaisuuksia == Moottori oli aikakaudelle tyypillisesti sijoitettu lattian alle. Tämä haittasi suuresti huoltotöitä, sillä jotta siihen pääsi käsiksi, autosta oli irrotettava etuistuimet ja lattia. Auton huippunopeus oli 50 km/h ja sen maavara oli 233 mm. == Lähteet == == Aiheesta muualla == * NW C:n teknisiä tietoja Nw C
Matti Korhonen (pankinjohtaja)

Matti Hannu Korhonen (7. elokuuta 1939 Kuopio – 29. kesäkuuta 2000) oli suomalainen pankinjohtaja, valtiosihteeri ja työnantajajohtaja. Korhonen valmistui kansantaloustieteestä valtiotieteen maisteriksi Helsingin yliopistosta vuonna 1964. Hänen pankkiuransa alkoi vuonna 1962, kun hänet palkattiin ekonomistiksi Suomen Yhdyspankkiin, ja myöhemmin hän työskenteli myös Postipankin ekonomistina. Hänen seuraavia työnantajiaan olivat Taloudellinen tiedotustoimisto, jossa hän toimi varatoimitusjohtajana, ja Suomen Työnantajain Keskusliitto, jossa hän toimi kansantalousjohtajana. Vuodesta 1983 vuoteen 1992, Jaakko Lassilan pääjohtajakaudella, Korhonen toimi Kansallis-Osake-Pankin johtokunnan jäsenenä. Vuosina 1990–1991 hän oli tehtävästä virkavapaalla toimiessaan valtioneuvoston kanslian valtiosihteerinä Holkerin hallituksen loppuvaiheessa. Kansallis-Osake-Pankin ja Suomen Yhdyspankin fuusion jälkeen hän toimi vuosina 1995–1996 Merita Pankin sidosryhmäjohtajana. Tammikuussa 1996 hänet valittiin Metsäteollisuus ry:n toimitusjohtajaksi ja hän aloitti tehtävässä heinäkuussa 1996, kun hänen edeltäjänsä Jarl Köhler oli jäänyt eläkkeelle. Korhonen toimi tehtävässä vuoden 1997 loppuun. Vuoden 1998 alussa Korhonen aloitti Suomen Pankin johtokunnassa Harri Holkerin jäätyä eläkkeelle. Hänen vastuualueitaan Suomen Pankissa olivat rahahuolto, hallinto ja siirtymätalouksien tutkimus. Hän ehti toimia johtokunnan jäsenenä kahden ja puolen vuoden ajan. Hän kuoli kesäkuussa 2000, 60-vuotiaana, vaikeaan sairauteen. Vain muutama päivä ennen kuolemaansa hän oli ilmoittanut aikovansa jäädä eläkkeelle Suomen Pankista täytettyään 61 vuotta. Korhosen luottamustehtäviin kuuluivat muun muassa jäsenyydet Elinkeinoelämän valtuuskunnan työvaliokunnassa, Pörssisäätiön hallituksessa ja Talentumin hallituksessa. Hän myös pyrki kahdesti, ensimmäisen kerran vuonna 1983 ja toisen kerran vuonna 1994, Suomen Palloliiton puheenjohtajaksi, muttei tullut valituksi. Vuonna 1997 Matti Korhonen vaati metsäaktivistien sulkemista yhteiskunnan ulkopuolelle. Hän tuomitsi paitsi laittomuudet, joihin metsäaktivistit olivat joutuneet turvautumaan, myös sen, että metsäaktivistit olivat eri mieltä kuin hän.Suomen luonto; 56 (1997) : 5, s. 26-27 == Lähteet == Luokka:Suomalaiset pankinjohtajat Luokka:Suomalaiset työnantajajärjestöjen johtajat Luokka:Suomen Pankin johtajat Luokka:Suomalaiset valtiosihteerit Luokka:Vuonna 1939 syntyneet Luokka:Vuonna 2000 kuolleet
Ingrid Pitt

Ingrid Pitt (alk. Ingouska Petrov, 21. marraskuuta 1937 Varsova, Puola – 23. marraskuuta 2010 Lontoo, Britannia)BBC News, Hammer horror actress Ingrid Pitt dies aged 73 oli puolalaissyntyinen brittiläinen näyttelijä. Pittin läpimurtorooli oli 1969 salainen agentti Heidi elokuvassa Kotkat kuuntelevat. Sittemmin hän näytteli useissa Hammer Horrorin tuottamissa vampyyrielokuvissa, kuten The Vampire Lovers (1970) ja The House That Dripped Blood (1971). Muita hänen elokuviaan olivat Draculan himo (1971), jossa hän näyttelijä hahmoa, joka perustuu Elisabet Báthoryyn, Uhrijuhla (1973) ja Hannan sota (1988). Hän kirjoitti muutamia kirjoja, sekä kaunokirjallisuutta että tietokirjallisuutta. Hän kirjoitti myös säännöllisesti verkkosivulleen ”Pitt of Horror” ajankohtaisista poliittisista tapahtumista. ==Lähteet== ==Aiheesta muualla== * * Luokka:Brittiläiset näyttelijät Luokka:Vuonna 1937 syntyneet Luokka:Vuonna 2010 kuolleet